
     REPUBLIKA HRVATSKA
     TRGOVAČKI SUD U OSIJEKU


U  I M E   R E P U  B L I K  E  H R V A  T S K E

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu predlagatelja RH MF Porezna uprava zastupana po ŽDO Osijek za otvaranje stečajnog postupka nad dužnikom KAPITEL IN d.o.o. za građevinarstvo, projektiranje i usluge, Osijek, Ružina 41, MBS: 030098656, OIB: 15371251662,  dana 23. listopada 2017. g.

    r i j e š i o   j e


1. OBUSTAVLJA SE stečajni postupak nad dužnikom  KAPITEL IN d.o.o. za građevinarstvo, projektiranje i usluge, Osijek, Ružina 41, MBS: 030098656, OIB: 15371251662 a prijedlog RH MF POREZNE UPRAVE od 27. lipnja 2017. g. se odbacuje.


Obrazloženje
 
	Prijedlogom od 23. ožujka 2017. g. FINA RC Osijek zahtijeva provedbu skraćenog stečajnog postupka za dužnika KAPITEL IN d.o.o. za građevinarstvo, projektiranje i usluge, Osijek, Ružina 41, MBS: 030098656, OIB: 15371251662 navodeći da dužnik na dan 21.3.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 344.830,25 kn te da dužnik nema zaposlenika.

Podneskom od 27. lipnja 2017. g. RH MF Porezna uprava zastupani po ŽDO podnijeli su prijedlog za otvaranje stečajnog postupka nad dužnikom navodeći da prema dužniku imaju tražbinu u iznosu od 15.958,15 kn na dan 21.6.2107. g. po osnovi neplaćenih obveza porezna i doprinosa i drugih javnih davanja koje dužnik nije namirio a iz Očevidnika redoslijeda osnova za plaćanje kod FINE na dan 16. svibanj 2017. g. dužnik je u blokadi 175 dana.

Pravomoćnim Rješenjem TS Osijek 6 St-431/17 od 8. rujna 2017. g. sud je obustavio skraćeni stečajni postupak nad dužnikom te je određeno da će se postupak nastaviti prema općim odredbama SZ.
Podneskom od 17.10.2017. g. dužnik je izvijestio sud da je žiro račun dužnika odblokiran te da je stanje računa dužnika 0,00 kn o čemu je u spis dostavio Očevidnik FINE o redoslijedu plaćanja sa obračunatom kamatom na dan 17.10.2017. g. te specifikaciju izvršenja osnove za plaćanje od 17.10.2107. g. i Potvrdu FINE o blokadi računa i novčanih sredstava dužnika od 17.10.2017. g. te je sud utvrdio da dužnik nije blokiran odnosno da dužnik nema nepodmirenih osnova za plaćanje evidentiranih u Očevidniku redoslijedu osnova za plaćanje iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.


                                               U Osijeku 23. listopada 2017. g.


Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. e-ogl. pl. uz podnesak dužnika od 17.10.2017. g. s prilozima (str. 58-61 spisa)
1. ŽDO Osijek
1. rj. obustavom
1. kal. 23.11.

